4.0 การวิจัยและการพัฒนา

บริษัทฯได้เล็งเห็นความสำคัญในการวิจัยและพัฒนา
จึงได้มีการพัฒนาเทคโนโลยีในการผลิตอย่างต่อเนื่อง โดยมีจุดประสงค์ที่จะลดต้นทุนการผลิต
และพัฒนาผลิตภัณฑ์ใหม่ๆ เพื่อรองรับพัฒนาการในภาคอุตสาหกรรมต่างๆ ในปีที่ผ่านมา บริษัทฯ
ได้มีการวิจัยและพัฒนาเทคโนโลยี ดังนี้

4.1 โครงการอนุรักษ์พลังงาน

บริษัทฯ ได้ดำเนินการด้านอนุรักษ์พลังงานมาอย่างต่อเนื่องในทุกๆ ด้าน
โดยได้ร่วมมือกับหลายภาคเอกชน ในการสนับสนุนโครงการอนุรักษ์พลังงานของภาครัฐ
อีกทั้งได้เล็งเห็นถึงผลกระทบจากปรากฎการณ์สภาวะโลกร้อนที่เกิดขึ้นในปัจจุบัน
และได้ให้ความสำคัญเป็นอย่างยิ่ง โดยกำหนดเป็นนโยบายส่งเสริมและอนุรักษ์พลังงาน
ซึ่งนโยบายดังกล่าวได้นำไปปฏิบัติครอบคลุมทั้งองค์กรตั้งแต่สำนักงาน,โรงงาน, กระบวนการผลิต
ตลอดจนพื้นที่โดยรอบของบริษัทฯ เช่นการหลีกเลี่ยงการเปิดใช้เครื่องจักรในช่วงเวลา Peak
Load, การติดตั้งระบบ Machine Network System,
การทยอยเปลี่ยนอุปกรณ์ไฟฟ้าที่ใช้งานมานานและให้ประสิทธิภาพต่ำ,
การทำแผนการบำรุงรักษาเครื่องปรับอากาศ รวมถึงการรณรงค์ให้ประหยัดพลังงานอื่นๆ เป็นต้น

4.2 การเพิ่มประสิทธิภาพ และความสามารถในการผลิต

บริษัทฯ
ได้พัฒนาอย่างต่อเนื่องในการเพิ่มประสิทธิภาพและความสามารถในการผลิตเพื่อให้สามารถรองรับกับตลาดอุตสาหกรรมและคู่แข่งขันทั้งจากภายในและภายนอกประเทศได้
โดยในปีที่ผ่านมาทางบริษัทฯ ยังคงรักษาระดับการ ปรับปรุงประสิทธิภาพการผลิตที่เพิ่มขึ้นให้อยู่ที่ 5%
ได้เป็นอย่างดี สำหรับการเพิ่มประสิทธิภาพและความสามารถในการผลิตที่ผ่านมา มีดังนี้

- ส่งเสริมด้านความรู้ให้แก่พนักงาน
โดยการจัดอบรมด้านความรู้ให้พนักงานทุกภาคส่วนตั้งแต่ระดับพนักงานปฏิบัติการจนถึงระดับผู้บริหาร
อย่างต่อเนื่อง

- ปรับปรุงเครื่องจักรและติดตั้งอุปกรณ์เครื่องวัดที่ทันสมัย
เพื่อเพิ่มความสามารถในการแสดงผลด้านคุณภาพ และช่วยเพิ่มประสิทธิภาพในการผลิต อาทิเช่น
เครื่องมือวัด Center view/ECOCONTROL, เครื่องมือวัด Capacitance, Spark Tester,
Laser Gauge (วัด OD) เป็นต้น

- ดำเนินการนำเทคโนโลยีสารสนเทศมาสนับสนุนด้านการผลิต โดยติดตั้งระบบ Machine
Network System ที่เครื่องจักร ซึ่งจะทำให้ทราบถึงสถานะการทำงานของเครื่องจักรนั้นๆ เช่น
ชั่วโมงการทำงาน, ชั่วโมงการหยุดงาน และ ประสิทธิภาพของเครื่องจักร เป็นต้น
ซึ่งข้อมูลดังกล่าวจะนำมาประกอบการพิจารณาจัดทำแผนการบำรุงรักษาของเครื่องจักร
ทำให้การบำรุงรักษาเครื่องจักรลดลง
รวมถึงความสามารถในการใช้เครื่องจักรได้อย่างมีประสิทธิภาพมากขึ้น

- ส่งเสริมด้านการลดต้นทุนผลิตภัณฑ์โดยการค้นหาวัตถุดิบที่มีคุณภาพดีแต่มีราคาต่ำลงมาทดแทน
เพื่อเพิ่มความสามารถในการแข่งขันอีกทางหนึ่ง

4.3 การวิจัยและการพัฒนาผลิตภัณฑ์

บริษัทฯ ได้วิจัยและพัฒนาผลิตภัณฑ์
สำหรับใช้ในภาคอุตสาหกรรมปิโตรเคมีและโรงกลั่นน้ำมันแบบครบวงจร ทั้งในกระบวนการออกแบบ
กระบวนการผลิต และกระบวนการทดสอบมาตรฐานผลิตภัณฑ์ จนประสบความสำเร็จใน
ระดับที่น่าพอใจและได้จัดเข้าเป็นผลิตภัณฑ์มาตรฐานในสายการผลิตได้ตามเป้าหมาย
อีกทั้งได้ผลิตเพื่อจำหน่ายไปยังภาค อุตสาหกรรม ปิโตรเคมี
และโรงกลั่นน้ำมันทั้งในประเทศและต่างประเทศด้วย

ในส่วนของ SFO ในปีที่ผ่านมาประสบปัญหาจากสถานการณ์ทางการเมืองที่ผันผวน
ทำให้โครงการต่างๆ บางโครงการต้องถูกเลื่อนอออกไป หรือถูกยกเลิก ทำให้ SFO
ต้องพยายามหาตลาดใหม่ โดยได้ยอดการสั้งซื้อสินค้าจาก ต่างประเทศเช่นเวียดนาม โปแลนด์
และตะวันออกกลาง มาทดแทนยอดการจำหน่ายในส่วนที่หายไป
แต่การแข่งขันในตลาดเหล่านี้มีความรุนแรงค่อนข้างสูง โดยเฉพาะสายเคเบิ้ลที่ผลิตจากประเทศจีน,
ประเทศอินเดีย และประเทศเกาหลี ซึ่งถือว่าเป็น คู่แข่งรายสำคัญ

SFO จึงต้องพยายามอย่างสูงในกาลลดต้นทุนการผลิต ซึ่งสิ่งที่เป็นตัวแปรสำคัญ คือวัตถุดิบต่างๆ
ในปีที่ผ่านมา SFO ได้ใช้วัตถุดิบจากซัพพลายเออร์ (Supplier) รายใหม่ๆ ที่มีราคาต่ำลง
แต่คุณภาพเทียบเท่าหรือตรงตามมาตรฐานที่ต้องการ
เพื่อเป็นการลดต้นทุนการผลิตและให้สามารถแข่งขันในตลาดได้
การผลิตในลักษณะดังกล่าวทำให้เกิดกระบวนการต่างๆ ที่เป็นการเพิ่มภาระให้แก่บริษัทฯ
เช่นการทดลองซ้ำ การวัดผล การบันทึก และติดตามผลอย่างต่อเนื่อง
ซึ่งกระบวนการทั้งหมดจึงเข้าข่ายเป็นงานวิจัยและพัฒนา ทั้งนี้ก็เพื่อให้เกิดความมั่นใจว่า
ผลิตภัณฑ์ที่จัดส่งให้แก่ผู้ซื้อมีคุณภาพถูกต้องตรงตามความต้องการของผู้ใช้ทุกประการ

ในส่วนของกลุ่มบริษัท SPEWC ได้มีการวิจัยและพัฒนาเพื่อผลิตผลิตภัณฑ์ใหม่ๆ อย่างต่อเนื่องเช่นกัน
ได้แก่การทดลองผลิตลวดทองแดงอาบน้ำยาที่มีขนาดเล็กมาก
โดยให้มีขนาดเส้นผ่านศูนย์กลางที่เล็กกว่า 0.03 มิลลิเมตรลงไป
อีกทั้งทดลองผลิตลวดอลูมิเนียมอาบน้ำยา เพื่อขายให้แก่ลูกค้าที่ต้องการลดต้นทุนการผลิต
เนื่องจากราคาทองแดงสูงขึ้นมาก โดย ยอมรับคุณลักษณะบางประการที่ด้อยกว่าได้
นอกจากนี้ได้มีการวิจัยและพัฒนาคุณภาพของผลิตภัณฑ์ให้มีคุณภาพดีขึ้นอยู่เสมอ
จนเป็นที่ยอมรับทั่วไปทั้งตลาดในประเทศและต่างประเทศ